McLaren 675 LT - SpecialCars
For dem, der måtte finde en McLaren 650S for kedelig – og jo, de findes – udviklede McLaren 675 LT, der er en letvægtsudgave af donorbilen. ”LT” står for Long Tail og skal lede tankerne hen på den nu legendariske, sidste version af McLarens F1 GT-bil, der blev bygget for at leve op til FIA’s homologiseringskrav.
I 2016 handler det dog mest om vægtbesparelser, downforce og mere effekt. Bilen har tabt sig 100kg ift. 650S og yder 40% mere tryk på akslerne, samtidig med at motoren er skruet op til at yde 675HK og 700nm. Den lave vægt og den høje effekt betyder, at 675 LT når 100 km/t på under tre sekunder og 200 km/t på 7,9 sekunder. Det er ikke bare superbil-tider, men ren hyper-bil.
Det er således ikke en bil, man overlader til svigermor. Med mindre man altså gerne vil af med både hende og bilen samtidig. Men i hvert fald det sidste kan ikke anbefales. McLaren 675 LT bliver nemlig en fremtidig klassiker, det er vi helt sikre på.
Mærke McLaren
Motor 3,8 liter
Effekt 676hk / 700nm
Tophastighed 326 km/t
Drivline Baghjulstræk